**Základná škola s materskou školou kardinála Alexandra Rudnaya Považany, 216**

**ŠKOLSKÝ PORIADOK**

5. september 2022 **Mgr. Bc. Ján Kotyra, PhD.**

**riaditeľ školy**

**Základná škola s materskou školou kardinála Alexandra Rudnaya, Považany 216**

|  |  |  |
| --- | --- | --- |
|  |  | **OBSAH** |
| 1. | Úvodné ustanovenia | 3 |
| 2. | Všeobecné ustanovenia | 3 |
| 3. | Práva žiakov | 4 |
| 4. | Práva zákonných zástupcov | 5 |
| 5. | Povinnosti žiakov | 6 |
| 6. | Povinnosti zákonných zástupcov | 7 |
| 7. | Vnútorný režim školy | 10 |
| 8. | Správanie žiakov | 12 |
| 9. | Náplň práce týždenníkov | 18 |
| 10. | Pedagogický dozor nad žiakmi | 19 |
| 11. | Vzťahy medzi žiakmi a učiteľmi | 20 |

1. Starostlivosť o ochranu zdravia žiakov, bezpečnosť pri vyučovaní

|  |  |  |
| --- | --- | --- |
|  | a školských akciách | 21 |
| 13. | Opatrenia proti šíreniu drog, násilia, šikanovania | 22 |
| 14. | Vzťah žiakov k školskému majetku | 24 |
| 15. | Výchovné opatrenia | 25 |
| 16. | Osobitné opatrenia pri vyučovaní | 28 |
| 17. | Záverečné ustanovenia | 30 |

1. **ÚVODNÉ USTANOVENIA**
   1. V r. 1959 schválilo Valné zhromaždenie Organizácie Spojených Národov **Deklaráciu práv dieťaťa**. Ide o dokument, ktorý žiada od všetkých vlád svetadôslednú starostlivosť o deti s myšlienkou: *„ľudstvo je povinné dať* *dieťaťu to* *najlepšie, čo má.”* Roku 1979,v medzinárodnom roku dieťaťa, sa začali práce na**Dohovore o právach dieťaťa,** dokument prijalo VZ OSN v jeseni 1989. Roku 1990pristúpila k nemu aj Slovenská republika. Deklarácia práv dieťaťa obsahuje 10 zásad. Z nich vyberáme:
      * Každému dieťaťu zaručiť bezplatnú výchovu a povinné základné vzdelanie tak, aby sa stalo užitočným členom spoločnosti.
      * Všetky deti bez rozdielu uprednostňovať pri ochrane a pomoci v každej potrebnej situácii.
      * Uchrániť deti bez rozdielu pred krutosťou, vykorisťovaním či zanedbávaním i pred zamestnávaním, pokiaľ nedosiahli primeraný vek.
      * Žiadne dieťa nesmie byť diskriminované pre svoju rasu, náboženstvo, pohlavné alebo iné odlišnosti od iných a všetky deti musia byť vychovávané v duchu porozumenia, priateľstva a mieru medzi národmi.
   2. Aby sme mohli splniť zásady Deklarácie práv dieťaťa, vypracovali sme pravidlá, podľa ktorých sa bude naša škola riadiť. Tieto pravidlá tvoria Školský poriadok ZŠ kard. A. Rudnaya Považany. Povinnosť školy mať takýto dokument vyplýva zo školského zákona 245/2008 v znení neskorších predpisov §11. ods 3 n). Štruktúru školského poriadku a spôsob jeho schvaľovania určuje školský zákon 245/2008, §153. Pravidlá správania žiaka bližšie určuje §20 vyhlášky 224/2011 o Základnej škole.
2. **VŠEOBECNÉ USTANOVENIA**
   1. Riaditeľ školy vydáva tento školský poriadok. Školský poriadok sa prerokuje v pedagogickej rade, rade školy a je zverejnený na webovej stránke školy. So školským poriadkom sú oboznámení žiaci, zamestnanci a o jeho vydaní sú informovaní rodičia v zmysle platnej legislatívy.
   2. Základná škola v súlade s princípmi a cieľmi výchovy a vzdelávania tohto zákona podporuje rozvoj osobnosti žiaka vychádzajúc zo zásad humanizmu, rovnakého zaobchádzania, tolerancie, demokracie a vlastenectva, a to po stránke rozumovej, mravnej, etickej, estetickej, pracovnej a telesnej. Poskytuje žiakovi základné poznatky, zručnosti a schopnosti v oblasti jazykovej, prírodovednej, spoločenskovednej, umeleckej, športovej, zdravotnej, dopravnej a ďalšie poznatky a zručnosti potrebné na jeho orientáciu v živote a v spoločnosti a na jeho ďalšiu výchovu a vzdelávanie.
   3. Školský poriadok predstavuje súhrn pravidiel spolužitia celého školského kolektívu žiakov, pedagogických a nepedagogických zamestnancov školy a rodičov, resp. zákonných zástupcov žiakov, ktorých dodržiavanie prispieva k napĺňaniu základného poslania školy.
3. **PRÁVA ŽIAKOV**
   1. **Každý žiak má právo:**
      * plniť povinnú školskú dochádzku v škole, v obvode ktorej má trvalý alebo prechodný pobyt,
      * na rovnoprávny prístup k vzdelávaniu,
      * na bezplatné vzdelávanie v štátnom a materinskom jazyku,
      * na organizáciu vzdelávania a výchovy primeranú jeho veku, schopnostiam, záujmom, zdravotnému stavu a v súlade so zásadami psychohygieny,
      * na slobodu prejavu v súlade so svojím presvedčením a názormi, právo vyjadrovať svoje názory alebo písomne, avšak vyjadrenie vlastných názorov nesmie ohrozovať slobodu prejavu iných žiakov, žiadny prejav nesmie byť vulgárny ani urážlivý a musí byť v súlade so základnými etickými princípmi a normami,

 na komisionálne preskúšanie, ak žiak alebo jeho zákonný zástupca má pochybnosti o správnosti klasifikácie na konci I. a II. polroka; zákonný zástupca žiaka do 3 dní od prevzatia vysvedčenia môže požiadať riaditeľa školy o komisionálne preskúšanie,

* na slobodnú voľbu voliteľných predmetov v rozsahu ustanovenom školským vzdelávacím programom,
* právo zúčastňovať sa mimo vyučovania záujmových krúžkov a aktivít,
* na jemu zrozumiteľný výklad učiva, k učivu položiť otázku a dostať na ňu odpoveď,
* na objektívne hodnotenie a oboznámenie sa s jeho výsledkom,
* dostať informácie v otázkach týkajúcich sa jeho osoby a výchovno-vzdelávacích výsledkov od pedagogických zamestnancov,
* na individuálne vzdelávanie v rozsahu stanovenom osobitnými predpismi,

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | na | ospravedlnenie sa vyučujúcemu | | | na | začiatku | | hodiny, | ak sa | nemohol |
|  | z vážnych príčin na ňu pripraviť, | | | |  |  |  |  |  |  |
|  | na | individuálny | prístup | rešpektujúci | jeho | | schopnosti a možnosti, | | | nadanie |
|  | a zdravotný stav v rozsahu uvedenom v školskom zákone, | | | | | | | |  |  |
|  | na | ohľaduplné | a taktné | zaobchádzanie | | zo | strany | učiteľa, | vychovávateľa | |

a spolužiakov,

* + - na úctu k jeho vierovyznaniu, svetonázoru, národnostnej a etnickej príslušnosti,
    - na výchovu a vzdelávanie v bezpečnom a hygienicky vyhovujúcom prostredí,
    - na prestávku, ako ju stanovuje vnútorný poriadok školy,
    - na konzultácie o preberanom učive po dohode s príslušným vyučujúcim,
    - na konzultácie s výchovným poradcom počas konzultačných hodín.

1. **PRÁVA ZÁKONNÝCH ZÁSTUPCOV**
   1. **Zákonný zástupca má právo:**
      * byť pravidelne informovaný o študijných výsledkoch žiaka na triednych

schôdzkach rodičovského združenia, prostredníctvom žiackej knižky a internetovej žiackej knižky,

* zúčastniť sa na výučbe jednotlivých vyučovacích predmetov s predchádzajúcim súhlasom riaditeľa školy,
  + - podávať podnety, pripomienky a sťažnosti na zlepšenie výchovno-vzdelávacieho procesu,
    - požiadať učiteľa o konzultácie, dohovoriť si s ním stretnutie,
    - požiadať o odbornú radu pedagóga, výchovného poradcu,
    - vybavovať úradné záležitosti v kancelárii riaditeľa a zástupkyne riaditeľa školy, v kabinete výchovného poradcu.

1. **POVINNOSTI ŽIAKOV**
   1. Žiak je povinný chodiť do školy pravidelne a včas podľa rozvrhu hodín a zúčastňovať sa na činnostiach, ktoré organizuje škola. Účasť na vyučovaní voliteľných predmetov a na triednickej hodine je pre všetkých žiakov povinná. Účasť na hodinách záujmovej činnosti je pre prihláseného žiaka povinná.
   2. Žiak musí byť v škole vhodne, čisto a bez výstredností oblečený a upravený (účes, make-up, odev, nechty). Nepovoľuje sa nosiť oblečenie so znakom a nápisom neslušného významu a s myšlienkou podnecujúcou neznášanlivosť a násilie.
   3. Nepovoľuje sa nosiť do školy teplákové oblečenie, taktiež na kultúrne a spoločenské podujatia, nakoľko sa športové oblečenie nepovažuje za spoločenské oblečenie.
   4. Žiak je povinný správať sa podľa školského poriadku a dodržiavať pravidlá bezpečného správania v škole, prevádzkové poriadky učební, o ktorých žiaka učitelia poučia vždy na začiatku školského roka, potreby aj v jeho priebehu. Pravidlá školského poriadku žiaci dodržiavajú nielen počas vyučovania aj mimo vyučovania, t.j. počas voľných dní a prázdnin tak, aby neporušovali zásady spolunažívania a spoločenské normy správania.
   5. Žiak sa podľa svojich schopností svedomite pripravuje na vyučovanie.
   6. Žiak je povinný rešpektovať pokyny pedagogických i ostatných zamestnancov školy, ktoré sú v súlade s vnútornými predpismi školy, všeobecnými právnymi predpismi a dobrými mravmi.
2. **POVINNOSTI ZÁKONNÝCH ZÁSTUPCOV**
   1. **Zákonný zástupca žiaka je povinný:**
      * vytvoriť doma pre dieťa podmienky na prípravu na výchovu, vzdelávanie a na plnenie školských povinností,
      * dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
      * informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
      * nahradiť škodu, ktorú žiak zavinil úmyselne alebo neúmyselne,
      * dbať o to, aby jeho dieťa dochádzalo do školy pravidelne a včas,
      * bezodkladne oznámiť škole zmenu osobných údajov dieťaťa a zákonných zástupcov,
      * v súlade so zákonom č.219/1996 Z.z. dbať na to, aby sa ich maloleté deti

nezdržovali bez ich dozoru po 21.00 hod. na miestach, kde podávajú alkoholické nápoje,

* + - upozorniť zamestnancov školy na požívanie alkoholických nápojov maloletými žiakmi ZŠ Považany i na verejných podujatiach a priestranstvách a pričiniť sa tak o správny morálny vývoj detí a ich ochranu pred zneužívaním alkoholických nápojov,
  + morálnou povinnosťou zákonného zástupcu by malo byť prejavenie záujmu z vlastnej iniciatívy o pracovné výsledky svojho dieťaťa. Dôkazom tohto záujmu je účasť na školských a triednych schôdzach, prípadne individuálna návšteva školy.

1. Ak sa žiak nemôže zúčastniť na výchove a vzdelávaní v škole alebo v školskom zariadení, jeho zákonný zástupca je povinný oznámiť škole bez zbytočného odkladu príčinu jeho neprítomnosti TU alebo ZRŠ.
2. Za dôvod ospravedlniteľnej neprítomnosti žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť žiaka na súťažiach.
3. Ak rodič potrebuje žiaka uvoľniť z vyučovania, tak uvoľnenie z jednej vyučovacej hodiny môže povoliť príslušný učiteľ, uvoľnenie z jedného dňa môže povoliť triedny učiteľ, uvoľnenie z viac dní povoľuje riaditeľ školy na základe písomnej žiadosti rodičov.
4. Neprítomnosť maloletého žiaka, ktorá trvá najviac tri po sebe nasledujúce vyučovacie dni, ospravedlňuje jeho zákonný zástupca, môže tak spraviť najviac 1x za polrok; v odôvodnených alebo výnimočných prípadoch škola môže vyžadovať lekárske potvrdenie o chorobe žiaka alebo iný doklad potvrdzujúci odôvodnenosť jeho neprítomnosti, najmä ak ide o častú neprítomnosť žiaka v škole.
5. Ak neprítomnosť žiaka z dôvodu ochorenia trvá dlhšie ako tri po sebe nasledujúce vyučovacie dni, predloží žiak alebo jeho zákonný zástupca potvrdenie od lekára.
6. Neprítomnosť žiaka v škole ospravedlní zákonný zástupca písomne do troch dní po nástupe žiaka do školy po absencii. Ak žiak nepredloží ospravedlnenie v tomto termíne, považuje sa neprítomnosť žiaka za neospravedlnenú.
7. Ak žiak vymešká v priebehu polroka viac ako 50% vyučovacích hodín daného predmetu (ospravedlnené aj neospravedlnené spolu), bude musieť vykonať komisionálnu skúšku, ak tak rozhodne riaditeľ školy po prerokovaní v pedagogickej rade. To platí aj v prípade, ak má žiak z daného predmetu dostatočný počet známok.
8. Ak bol žiak neospravedlnene neprítomný za polrok na jednej až troch vyučovacích hodinách, udelí žiakovi pokarhanie triedny učiteľ.
9. Ak bol žiak neospravedlnene neprítomný za šk. polrok na viac ako 4 vyučovacích hodinách, udelí žiakovi pokarhanie riaditeľ školy. RŠ oznámi túto skutočnosť rodičom školy a pozve ich na pohovor, z ktorého sa vyhotoví zápis.
10. Ak bol žiak neospravedlnene neprítomný za šk. polrok opakovane na viac ako 10 vyučovacích hodinách alebo viac ako 2 vyučovacie dni, udelí žiakovi riaditeľ školy zníženú známku zo správania. RŠ oznámi túto skutočnosť rodičom školy a pozve ich na pohovor, z ktorého sa vyhotoví zápis.
11. Triedny učiteľ pri zanedbávaní povinnej školskej dochádzky žiaka zasiela prostredníctvom riaditeľa školy rodičovi (zákonnému zástupcovi) písomné upozornenie na zanedbávanie povinnej školskej dochádzky s výzvou na nápravu.
12. Ak bol žiak neospravedlnene neprítomný na vyučovaní viac ako 15 hodín v mesiaci alebo viac ako 60 vyučovacích hodín za školský rok, oznámi škola zanedbávanie povinnej školskej dochádzky dieťaťa obci, v ktorej má rodič dieťaťa trvalý pobyt. Toto oznámenie škola zašle najneskôr do 3 pracovných dní po skončení kalendárneho mesiaca. Kópia tohto oznámenia za účelom sociálnej prevencie a sociálnej ochrany zašle škola aj okresnému úradu, odboru sociálnych vecí podľa miesta trvalého pobytu rodiča. (§ 5 ods. 10 a 11 zákona SNR č. 596/2003 Z. z. o štátnej správe v školstve a školskej samospráve v znení neskorších predpisov). Neospravedlnená neúčasť žiaka na vyučovaní trvajúca viac ako 15 vyučovacích hodín v mesiaci sa považuje za zanedbávanie povinnej školskej dochádzky.
13. V prípade, že rodičia sú rozvedení a dieťa (deti) je súdom pridelené do starostlivosti jednému z nich, škola všetky náležitosti týkajúce sa dieťaťa rieši výhradne s rodičom, ktorému je dieťa zverené do osobnej starostlivosti. Druhému rodičovi poskytne informáciu o prospechu a správaní. Ak je dieťa v striedavej osobnej starostlivosti oboch rodičov, musia dôležité dokumenty podpisovať obaja rodičia (žiadosti o prijatie do ZŠ, o oslobodenie z predmetu, individuálne vzdelávanie a pod.).
14. **VNÚTORNÝ REŽIM ŠKOLY**
15. **Organizácia vyučovania**
16. Vyučovací proces sa riadi platným rozvrhom hodín, ktorý schválilo vedenie školy. Rozvrh hodín je povinný rešpektovať každý žiak a pedagogický zamestnanec.
17. Vyučovanie začína o 7.35 hod. Začiatok a koniec vyučovacej hodiny sa v škole oznamuje zvučkou. Vyučovací čas je rozvrhnutý takto:
18. **Zvonenie: pondelok - piatok:**

|  |  |  |  |
| --- | --- | --- | --- |
| **VYUČOVANIE:** | **HODINY:** | **PRESTÁVKY:** | **PREVÁDZKA ŠKD:** |
| 0. hodina | 6,30-7,20 |  | ranná: 6,30-7,20 |
| 1. hodina | 7,35-8,20 | 1. prestávka (5 min.) | popoludňajšia: 11,05-16,30 |
| 2. hodina | 8,25-9,10 | 2. prestávka – desiatová (10 min.) |  |
| 3. hodina | 9,20-10,05 | 3. prestávka – veľká (15 min.) |  |
| 4. hodina | 10,20-11,05 | 4. prestávka (5min.) |  |
| 5. hodina | 11,10-11,55 | 5. prestávka (10 min.) |  |
| 6. hodina | 12,05-12,50 | 6. prestávka – OBED (30 min.) |  |
| 7. hodina | 13,20-14,05 |  |  |
| **KRÚŽKY** |  | 14.00 - 16.00 |  |

1. **Príchod žiaka do školy**
2. Do budovy školy vstupujú žiaci ráno najneskôr o 7.20 hod. Žiaci, ktorí navštevujú ranný ŠKD, prichádzajú od 6,30. Dozor na žiakmi zabezpečujú vychovávateľky do 7.20 hod. Začiatok 1. vyučovacej hodiny je stanovený na 7.35 hod.
3. Žiaci musia byť 5 minút pred začiatkom vyučovania v triede s pripravenými učebnými pomôckami.
4. Po vstupe do školskej budovy vchádzajú žiaci do šatne. Po prezutí idú do triedy až po pokyne dozor konajúceho učiteľa na dolnej chodbe, najskôr 7.20 hod. Do tohto času sedia na lavičkách na dolnej chodbe. Prezúvanie je povinné. Na prezúvanie používajú zdravotne nezávadné vhodné, čisté prezuvky – papuče, šľapky, ľahké (tenké) tenisky s bledou podrážkou, nie je dovolená športová obuv – botasky a akákoľvek obuv s podrážkou, ktorá zanecháva čiary na linoleu. Vstup do tried bez prezuvok sa zakazuje. Obuv si nechávajú v uzamknutej skrinke v prezuvárni.

4. Ak si žiak zabudne kľúčik od skrinky, musí oznámiť danú skutočnosť dozor konajúcemu učiteľovi. V prípade straty kľúča, z ktorého už nie je originálny kľúč ani kópia, žiak uhradí plnú sume v cene zámku.

1. V školskej budove sa nesmie žiak zdržiavať bez dozoru učiteľa pred stanovenou dobou, t.j. pred 7.20 hod., ako ani po skončení vyučovania.
2. Na činnosti, ktoré organizuje škola, sa žiaci zhromažďujú na mieste a v čase, písomne oznámenom učiteľom a schválenom riaditeľom školy.
3. Neskoré príchody žiakov sa budú oznamovať triednemu učiteľovi. Tri neskoré príchody, ktoré nebudú vopred nahlásené alebo písomne ospravedlnené, budú kvalifikované ako 1 neospravedlnená hodina.
4. V celom areáli školy platí prísny zákaz vozenia sa na bicykloch, kolobežkách alebo kolieskových korčuliach.
5. Ak žiak príde do školy na týchto zariadeniach, prejde s nimi pešo po areáli a odloží ich na určené miesto. Škola nezodpovedá za ich krádež alebo poškodenie.
6. **Odchod žiaka zo školy**
7. Vyučovaciu hodinu končí učiteľ po zaznení zvučky.
8. Po skončení poslednej vyučovacej hodiny si každý žiak uloží svoje veci do školskej tašky, vyčistí si svoje miesto a okolie od papierov a iných nečistôt a vyloží si stoličku

na lavicu. Odkladací priestor pod lavicou pre žiakov ostáva prázdny. Veci osobnej hygieny sú zavesené vo vhodnom vrecúšku v triede na vešiakoch.

* 1. Týždenníci skontrolujú čistotu celej triedy. Očistia tabuľu, skontrolujú, či sú uzavreté vodovodné kohútiky a zhasnú svetlá.
  2. Učiteľ odvádza žiakov do šatne, kde sa prezlečú a prezujú, uzamknú svoju skrinku a opustia budovu školy. Celý odchod je disciplinovaný a usporiadaný.
  3. Zdržiavať sa v školských priestoroch v čase mimo vyučovania bez dozoru a súhlasu učiteľa je zakázané.

1. **SPRÁVANIE ŽIAKOV**
2. **Správanie sa žiaka počas vyučovania**
3. Žiak nesmie bez dovolenia pred skončením doobedňajšieho vyučovania (do obedňajšej prestávky danej triedy) opúšťať budovu školy. Žiak opúšťa školu až po vyučovaní alebo ak mu to povolí triedny učiteľ.
4. Ak má žiak v škole poobedňajšiu činnosť (napr. záujmový krúžok) a nestravuje sa v školskej jedálni, môže na čas obeda opustiť areál školy. V tomto čase nezodpovedá škola za jeho bezpečnosť.
5. Ak majú žiaci vyučovanie v odborných učebniach, nepresúvajú sa do nich sami, ale počkajú vo svojej triede, kým si ich vyzdvihne učiteľ. Vyučujúci predmetu, ktorý sa neučí v kmeňovej učebni triedy, ale sa učí v odborných učebniach, v telocvični alebo vonku v areáli školy, si pre žiakov príde pred koncom prestávky, žiaci sa za jeho dozoru presťahujú do odbornej učebne.
6. Pri predmetoch TEV, TSV, THD, SEE, CHE, INF učiteľ žiakov odvedie do telocvične, prezliekarne, odbornej učebne alebo školskej dielne.
7. Žiaci sa v školskej dielni pohybujú len v pevnej obuvi.
8. Ak žiaci potrebujú pomôcky, ktoré si nechávajú v skrinkách, je potrebné, aby si ich vzali do triedy hneď ráno.
9. Žiak si na vyučovanie si prináša všetky učebnice a učebné pomôcky podľa pokynov učiteľa.
10. Každý žiak má určené miesto v triede podľa zasadacieho poriadku. V odborných učebniach sedí žiak podľa pokynov učiteľa. Toto miesto môže zmeniť len na pokyn, alebo povolenie vyučujúceho.
11. Po zazvonení sedí žiak disciplinovane na svojom mieste a očakáva príchod učiteľa. Po vstupe vyučujúceho do triedy pozdraví postavením sa a slušnou odpoveďou na pozdrav učiteľa.
12. Počas vyučovania sa žiak správa disciplinovane. Ak chce odpovedať, alebo sa učiteľa niečo spýtať, hlási sa zdvihnutím ruky. Ak je vyvolaný, odpovedá nahlas a zreteľne. Nevyrušuje vykrikovaním.
13. Počas vyučovacej hodiny môže žiak odísť na WC len v nevyhnutných prípadoch a to s dovolením vyučujúceho.
14. Domáce úlohy píše žiak zásadne doma. Nie je dovolené odpisovať ich počas prestávky v škole. Toto kontroluje dozor konajúci učiteľ.
15. Ak sa žiak na vyučovanie nepripraví, alebo nemá vypracovanú domácu úlohu, má možnosť ospravedlniť sa na začiatku vyučovacej hodiny. Dodatočné ospravedlnenia pri vyvolaní vyučujúci už neuzná.
16. V priestoroch školy je zakázané vyjadrovať sa vulgárne. Každé takéto vyjadrovanie bude považované za priestupok voči školskému poriadku, zaznamenané do triednej knihy a žiackej knižky. Pri častom opakovaní budú do školy prizvaní rodičia.
17. Žiak udržuje svoje školské miesto v čistote a poriadku. Po skončení poslednej vyučovacej hodiny si žiak uloží svoje veci do aktovky, očistí si svoje miesto od papierov, nečistôt a vyloží stoličku na lavicu. Vyučujúci odchádza z triedy posledný, odvedie žiakov do šatne.
18. Ak žiak zistí stratu svojej veci, oznámi bezodkladne stratu triednemu učiteľovi, ktorý urobí ďalšie opatrenia. Predmety vysokej cenovej hodnoty (klenoty, hodinky, mobily, ... a väčšie čiastky peňazí) nosí žiak do školy len na vlastnú zodpovednosť. Pri ich odcudzení nebude škola robiť žiadne opatrenia, pretože nespadajú do rozsahu poistenia žiakov proti krádeži.
19. Žiak, ktorý nosí dioptrické okuliare, je povinný si ich odkladať do ochranného púzdra. V prípade ich poškodenia škola nie je povinná uhradiť žiakovi škodu.
20. Ak má žiak svoj mobil v škole, tento je povinný hneď po príchode do školy uzamknúť v šatňovej skrinke, ktorá mu je pridelená. Vypnutý zostáva aj v čase, keď žiaci čakajú v škole na popoludňajšiu a krúžkovú činnosť. V prípade porušenia tohto pravidla je vyučujúci oprávnený mobil žiakovi odobrať, odovzdá ho do riaditeľovi školy, kde si ho môže prevziať len zákonný zástupca žiaka. Ak rodičia

potrebujú s dieťaťom komunikovať telefonicky, použijú telefonický kontakt do školy. V prípade, že žiak potrebuje z vážnych príčin mobil použiť, osloví cez prestávku dozor konajúceho učiteľa a na chodbe pri ňom si hovor vybaví. Žiaci smú mobil používať na vyučovaní iba so súhlasom vyučujúceho.

1. Pri popoludňajšej práci v krúžkoch platia rovnaké pokyny ako pri vyučovaní. Žiaci čakajú po 6. vyučovacej hodine na popoludňajšie vyučovanie, záujmové krúžky, triednické hodiny na dolnej chodbe, kde je určený dozor.
2. Na vychádzkach, exkurziách, výletoch a pod. sa žiaci riadia podľa pokynov učiteľov. Sú disciplinovaní, dodržiavajú pravidlá cestnej premávky.
3. V dopravných prostriedkoch a na verejnosti mimo vyučovania sa správajú slušne, nerušia okolie pokrikovaním, vulgárnym vyjadrovaním a pod.
4. Žiakovi je zakázané nosiť do školy a používať v priestoroch osobný MP3, MP4 prehrávač, discman, walkman, rádio, DVD prehrávač.
5. Žiak nesmie nosiť do školy predmety ohrozujúce vlastné zdravie a zdravie spolužiakov a pedagogických zamestnancov.
6. V areáli školy je zakázané žiakom žuť žuvačku.
7. Ak žiak svojim správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľ školy môže použiť ochranné opatrenie, ktorým je okamžité vylúčenie žiaka z výchovy a vzdelávania umiestnením žiaka do samostatnej miestnosti za prítomnosti pedagogického zamestnanca. Riaditeľ školy bezodkladne privolá

a) zákonného zástupcu

1. zdravotnú pomoc,
2. policajný zbor.

Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľ školy písomný záznam. (v súlade s §.58 ods. 3 a 4 školského zákona 245/2008).

1. **Správanie sa žiaka počas prestávok**
2. Počas malých prestávok sa žiakom zakazuje vstup do cudzích tried, žiaci sa zdržiavajú vo svojej triede a venujú sa príprave na vyučovacie hodiny.
3. Na WC sa žiak zdržuje len nevyhnutnú dobu, nie je to miesto stretávania sa. Učitelia budú počas prestávok WC priebežne kontrolovať.
4. Počas prestávok sú žiaci povinní riadiť sa pokynmi dozor konajúcich učiteľov.
5. Žiaci sa pohybujú cez prestávky primerane rýchlo, nerušia a neobmedzujú spolužiakov, bez dovolenia neopúšťajú školu.
6. Je zakázané žiakom vykláňať sa z okien, vyhadzovať von papiere, odpadky a pod.
7. Je zakázané behať, skákať, šmýkať sa, šmýkať sa po zábradlí a po schodoch.
8. Týždenníci sú zodpovední za poriadok v triede (vyvetranie, čistá tabuľa, príprava pomôcok). Oznamujú zástupkyni riaditeľa školy neprítomnosť učiteľa, ak tento nepríde na vyučovaciu hodinu 5 minút po zvonení.
9. Žiaci sa počas veľkej prestávky zdržiavajú v prípade nepriaznivého počasia na chodbe alebo v prípade priaznivého počasia v átriu školy, pričom dodržiavajú bezpečnostné pokyny, pokyny dozor konajúcich učiteľov a pravidlá školského poriadku. Nie je dovolené počas veľkej prestávky schovávať sa po triedach, na WC. Dozor konajúci musia vidieť na žiakov.
10. V celom areáli školy i mimo nej má žiak zákaz fajčiť a požívať omamné látky a alkoholické nápoje, užívať drogy, hrať o peniaze, hrať sedmové a žolíkové karty. Porušenie tohto zákazu bude posudzované obzvlášť prísne!!!
11. Papiere a iné odpadky odhadzuje žiak do určených košov, na PET fľaše sú vyčlenené zvláštne koše. Je nehygienické a neestetické, a preto zakázané rozhadzovať odpadky po chodbách, v triede, v záchodoch a cestou zo školy.
12. Pre učebné pomôcky chodia určení žiaci – týždenníci podľa pokynov vyučujúcich.
13. Na technickú výchovu, do odborných učební a do telocvične chodia žiaci z triedy pod vedením učiteľa.
14. V prípade popoludňajšieho vyučovania a popoludňajšej krúžkovej činnosti sa žiaci zhromaždia na dolnej chodbe a disciplinovane čakajú na príchod vyučujúceho.
15. **Správanie sa žiakov v školskej jedálni**
16. Po skončení vyučovania stravníci odídu do jedálne pod dozorom učiteľa.
17. Kabáty si zavesia na vešiaky na chodbe pri jedálni a tašky si uložia na lavičky.
18. Vstup do budovy školskej jedálne je povolený len stravujúcim sa žiakom. Žiaci sa v jedálni zdržujú len počas konzumácie stravy.
19. V jedálni a pri stole sa správajú disciplinovane, jedia príborom, dodržujú pokyny zamestnancov jedálne a pedagogického dozoru.
    1. Je prísne zakázané vojsť do jedálne neprezutý.
    2. Po konzumácii stravy je stravník povinný odniesť si použitý riad a príbor do odkladacieho okienka pre použitý riad.
    3. Po obede si po sebe upravia svoje miesto.
    4. V prípade, že žiak rozleje časť stravy na podlahu, oznámi to dozoru, ktorý zabezpečí prostredníctvom zamestnancov ŠJ utretie podlahy.
    5. Je prísne zakázané znečisťovať areál školy a chodníky šupami z ovocia a obalmi z keksov, ktoré boli na obede alebo mali žiaci na desiatu. Ak sa zistí, že žiak znečisťuje naše spoločné životné prostredie, bude potrestaný zbieraním odpadkov a niektorým výchovným opatrením.
20. **NÁPLŇ PRÁCE TÝŽDENNÍKOV**
    1. Činnosť týždenníkov organizuje triedny učiteľ, ktorý stanoví dvoch týždenníkov najneskôr v pondelok, dohodne so žiakmi náplň ich práce, zverejní ho na nástenke.
    2. **Návrh činnosti:**
       * Pred vyučovaním skontrolovať poriadok v triede.
       * Pripraviť pred vyučovaním kriedu alebo fixky a pomôcky.
       * Hlásiť neprítomnosť žiakov na začiatku každej vyučovacej hodiny.
       * Hlásiť na vedení školy, ak do 5 minút po zvonení nepríde učiteľ na vyučovaciu hodinu.
       * Prinášať a odnášať učebné pomôcky podľa pokynov vyučujúcich.
       * Starať sa o čistotu tabule a dohliadať na poriadok v triede po skončení každej vyučovacej hodiny.
       * Pri sťahovaní sa do inej učebne dozrieť na zhasnutie svetiel.
       * Hlásiť triednemu učiteľovi poškodenie inventára triedy.
       * Postarať sa o vetranie triedy počas veľkej prestávky s pomocou dozor konajúceho učiteľa.
       * Dozrieť na to, aby po poslednej vyučovacej hodine učebňa zostala v primeranom poriadku (utretá tabuľa, pozbierané papiere, stoličky vyložené na laviciach, zatvorené okná, vodovodné kohútiky, zhasnuté svetlá).
       * Túto kontrolu vykonať aj v prípade, že poslednú hodinu týždenník nebol vo svojej vlastnej triede.
21. **PEDAGOGICKÝ DOZOR NAD ŽIAKMI**
22. Pedagogický dozor nad žiakmi plní funkciu bezpečnostnú a preventívnu. Umožňuje dozoru priamy styk so žiakmi a tým aj aktívne výchovné pôsobenie na žiakov mimo výchovno-vzdelávacieho procesu.
23. Zamestnanci pri pedagogickom dozore sledujú a kontrolujú činnosť žiakov, sú oprávnení dávať im primerané príkazy a poučenia. Pedagogický dozor nad žiakmi v škole (mimo školy) patrí medzi povinnosti pedagogických zamestnancov a zahŕňa sa do ich týždenného pracovného času a nie pedagogického úväzku. Vykonáva sa pri všetkých organizačných formách vyplývajúcich z výchovno-vzdelávacieho procesu, učebných osnov, podujatí organizovaných školou.
24. V škole vykonáva učiteľ dozor nad žiakmi pred vyučovaním, cez prestávky, po vyučovaní, pri ostatnej výchovno-vzdelávacej činnosti vyplývajúcej z učebných osnov, pri prechode žiakov z jedného miesta na iné určené miesto, kde sa koná vyučovanie, výchovná činnosť (ihrisko, pozemok a pod.). Pri zabezpečovaní dozoru nad žiakmi v školách (školských zariadeniach) sa postupuje podľa rozvrhu dozorov schválených riaditeľom školy (školského zariadenia).
25. Dozor nad žiakmi na chodbách školy sa začína 7.20 hod. a končí sa odchodom žiakov na poobedné vyučovanie alebo záujmový krúžok.
26. Na poobedňajšom vyučovaní alebo záujmovom krúžku vykonáva dozor nad žiakmi vyučujúci alebo vedúci krúžku.
27. Počas prestávok sú dvere učební otvorené.
28. Mimo školy vykonáva učiteľ (pedagogický zamestnanec) dozor nad žiakmi pri praktickom vyučovaní, pri plaveckom a lyžiarskom výcviku, počas účasti žiakov na súťažiach, resp. pri ich príprave a na iných podujatiach organizovaných školou, pri vychádzke, výlete a exkurzii.
29. **VZŤAHY MEDZI ŽIAKMI A UČITEĽMI**

Ak sa učiteľovi podarí vytvoriť vzájomný dobrý osobný vzťah, jeho práca bude ľahšia a zábavnejšia. Vzťahy so žiakmi sú hlavnou odmenou učiteľského povolania.

1. Dobré vzťahy medzi učiteľom a žiakom sú založené na vzájomnom rešpekte.

2. Žiak si váži učiteľa pre jeho učiteľské schopnosti, osobné kvality, vedomosti a profesionalitu.

1. Učiteľ si ctí individualitu každého žiaka a váži si jeho snahu.
2. Učiteľ si rešpekt žiakov nevynucuje násilím, ale dodržiavaním zásad správnej komunikácie so zreteľom na vek a osobitosti žiaka, prejaví záujem o názory, pocity a potreby žiaka.
3. Učiteľ častejšie využíva pozitívnu motiváciu pochvalou.
4. Učiteľ nezosmiešňuje žiaka, ide príkladom v správaní.
5. Učiteľ stanoví jasné pravidlá, vyžaduje ich dodržiavanie.
6. Žiak učiteľovi vyká, je zdvorilý, poslúchne jeho dobre mienené rady.
7. Triedny učiteľ spolupracuje s kolektívom triedy pri jej estetickej úprave.
8. Pre vzájomné zblíženie sa a informovanie o svojich pocitoch môžu využívať žiaci aj učitelia sociálne siete. Rešpektujú pravidlá práce s internetom.
9. Práva ustanovené v tomto školskom poriadku sa zaručujú rovnako každému žiakovi
   1. súlade so zásadou rovnakého zaobchádzania vo vzdelaní.
10. Škola nemôže žiaka, pedagogického zamestnanca a ďalších zamestnancov školy postihovať alebo znevýhodňovať preto, že uplatňuje svoje práva podľa tohto školského poriadku.
11. Výkonom práv začleneného žiaka so špeciálnymi výchovno-vzdelávacími potrebami nemôžu byť obmedzené práva ostatných žiakov, ktorí sú účastníkmi výchovy a vzdelávania.
12. Žiaci zdravia učiteľov a ostatných pracovníkov školy pozdravom "Dobrý deň". Pozdrav musí byť zrozumiteľný. Vyučujúcich oslovujú "pán učiteľ, pani učiteľka" a ostatných zamestnancov školy podľa profesie (napr. pán školník, pani kuchárka, pani upratovačka, ...).

15. Žiaci sa voči sebe správajú tak, aby nedochádzalo k slovným alebo fyzickým útokom voči iným. Takéto útoky škola bude považovať za šikanovanie alebo kyberšikanu a bude to riešiť v trestno-právnom konaní.

* 1. Urážlivé vyjadrovanie alebo osočovanie zamestnancov školy osobne počas vyučovania alebo na sociálnych sieťach či v inom internetovom priestore alebo iným spôsobom bude škola riešiť výchovnými opatreniami, prípadne v spolupráci s políciou.

1. **STAROSTLIVOSŤ O OCHRANU ZDRAVIA ŽIAKOV, BEZPEČNOSŤ PRI VYUČOVANÍ A ŠKOLSKÝCH AKCIÁCH**
2. Všetci žiaci sú so zásadami bezpečnosti a ochrany zdravia v škole oboznámení na

začiatku školského roka triednym učiteľom. V prípadoch zvýšeného ohrozenia bezpečnosti a zdravia žiaka pri niektorých činnostiach sú žiaci oboznámení s pokynmi na predchádzanie úrazom.

1. Každý žiak je povinný dodržiavať všeobecné zásady bezpečnosti a ochrany zdravia a rešpektovať usmernenia učiteľov na predchádzanie úrazom.
2. Žiak musí byť v škole a na všetkých školských a mimoškolských podujatiach oblečený a upravený vhodne a čisto.
3. Žiak je povinný počas vyučovania, prestávok i na podujatiach organizovaných školou chrániť svoje zdravie a zdravie spolužiakov.
4. Všetci žiaci školy sú povinní rešpektovať dozor konajúcich učiteľov školy.
5. Žiak dôsledne dodržiava hygienické zásady najmä tým, že si umyje ruky po použití WC i pred každým jedlom.
6. Žiak dodržiava zásady hygieny na WC - splachovanie, dodržiavanie čistoty, nerozhadzuje toaletný papier, neupcháva WC, nerozlieva vodu po podlahe a inak neznečisťuje priestory WC.
7. Vyučujúci je povinný zohľadňovať výšku a vzrast žiaka ako aj prípadné zrakové alebo sluchové vady žiaka.
8. Pri činnostiach, pri ktorých vzniká riziko úrazu, je učiteľ pred ich začatím povinný poučiť a upozorniť žiakov na možné nebezpečenstvo vzniku úrazu.
9. Prvú pomoc je povinný poskytnúť každý zamestnanec školy.
10. Ak sa u žiaka vyskytnú parazity (vši), oznámia to rodičia alebo žiak, čo najskôr triednemu učiteľovi alebo riaditeľovi školy. V prípade zistenia výskytu parazitov (vší) u dieťaťa v škole, dieťa bude bezodkladne poslané domov v záujme nešírenia infekcie v kolektíve. Návrat do kolektívu odsúhlasí detský lekár potvrdením o bezinfekčnosti.
11. Ak sa žiakovi stane počas vyučovania, prestávky alebo školskej akcie úraz, okamžite to oznámi učiteľovi na vyučovacej hodine alebo dozor konajúcemu učiteľovi, ktorý úraz prešetrí a spíše hneď v ten deň záznam o úraze. Oneskorené nahlásenie úrazu v nasledujúcich dňoch po dni úrazu škola nebude považovať za školský úraz.
12. **OPATRENIA PROTI ŠÍRENIU DROG, NÁSILIA, ŠIKANOVANIA**
13. Žiaci základnej školy nesmú fajčiť, piť alkoholické nápoje, používať a vdychovať omamné látky a drogy, hrať o peniaze a to aj mimo školy.
14. Je povinnosťou každého žiaka, učiteľa, vychovávateľa i ostatných zamestnancov školy informovať triedneho učiteľa o žiakovi, ktorý fajčí, pije alkohol alebo užíva drogy v školskom prostredí i mimo neho.
15. Po oznámení uvedenej skutočnosti triedny učiteľ urobí potrebné opatrenia - podľa závažnosti. Spolupracuje s koordinátorom prevencie.
16. Triedny učiteľ kontaktuje rodičov.
17. Priestupok zapíše do žiackej knižky a klasifikačného záznamu.
18. Priestupok sa prerokuje na zasadnutí pedagogickej rady.
19. Koordinátor prevencie sústredí svoju aktivitu na žiaka, u ktorého sa priestupok zistil.
20. Každý žiak musí byť chránený pred všetkými formami zanedbávania, šikanovania, agresívnosti, krutosti a využívania pred fyzickými útokmi, nadávaním, ohováraním a ponižovaním. Toto právo si uplatňuje prostredníctvom ktoréhokoľvek zamestnanca školy alebo na problém môže upozorniť školu jeho zákonný zástupca.
21. Žiak môže žiadať o pomoc ktoréhokoľvek zamestnanca školy, zvlášť triedneho učiteľa, koordinátora prevencie alebo výchovného poradcu.
22. Koordinátor prevencie úzko spolupracuje s centrom pedagogicko-psychologického poradenstva a prevencie, na ktoré sa môže v prípade potreby kontaktovať aj zákonný zástupca žiaka.

11. Podľa zákona 214/2009 Z. z. o ochrane pred zneužívaním alkoholických nápojov

platného od 4.6.2009 maloleté osoby do 15 rokov majú zakázané zdržiavať sa bez

dozoru svojich zákonných zástupcov po 21.00 hodine na verejne prístupných

miestach, v ktorých sa podávajú alkoholické nápoje (pokuta 33 eur). Učitelia a

riaditelia škôl majú oznamovaciu povinnosť nahlásiť obci popíjanie neplnoletých.

Maloleté osoby do 15 rokov a mladistvé do 18 rokov nesmú požívať alkoholické

nápoje alebo iné návykové látky a sú povinné podrobiť sa orientačnej dychovej

skúške alebo orientačnému vyšetreniu testovacím prístrojom na zistenie

omamných alebo psychotropných látok. Za porušenie zákona mladistvou osobou do

18 rokov jej uloží obec pokarhanie. V odôvodnených prípadoch uloží aj zákaz

navštevovať verejne prístupné miesta a miestnosti, v ktorých sa podávajú

alkoholické nápoje.

1. **VZŤAH ŽIAKOV KU ŠKOLSKÉMU MAJETKU**

**Školský majetok** je naším spoločným vlastníctvom a má slúžiť mnohým generáciám. Preto je každá trieda zodpovedná za inventár, ktorý sa v nej nachádza. Žiaci s ním zaobchádzajú opatrne, nepoškodzujú ho.

* 1. Žiaci dbajú, aby steny a podlahy učební boli čisté. Udržiavajú vzornú čistotu počas celého vyučovania. Šetrne zatvárajú dvere v učebniach, nebúchajú nimi a nepoškodzujú ich.
  2. Je zakázané žiakom manipulovať s termostatickými ventilmi radiátorov a oknami (vrátane žalúzií), všetkými didaktickými, elektrickými pomôckami, učiteľskými notebookmi a inými prostriedkami IKT a učebnými pomôckami, ktoré má pripravené učiteľ na hodinu.
  3. Okná otvárajú len vyučujúci a dozor konajúci učitelia.
  4. Vzorne sa starajú o učebnice, učebné pomôcky, školské potreby, pridelenú šatňovú skrinku. Šetria ich a udržiavajú v čistote a poriadku.
  5. Ak žiak stratí kľúčik od šatňovej skrinky, musí uhradiť 5€ za výrobu nového. Pri každej ďalšej sa zvyšuje úhrada nasledovne: 2. kľúčik/10€, 3. kľúčik/15€.
  6. Každé poškodenie majetku hlásia týždenníci triednemu učiteľovi alebo dozor konajúcemu učiteľovi.
  7. Akékoľvek poškodzovanie školského majetku alebo jeho odcudzenie bude prísne potrestané a vymáhaná náhrada zavinenej škody. Škodu, ktorá vznikne v triede, buď nedisciplinovaným správaním alebo úmyselným konaním žiaka, zaplatí vinník. Ak sa vinník nezistí, uhradí škodu celá trieda.

1. **VÝCHOVNÉ OPATRENIA**

**Pochvaly žiakov**

**Za vzorné správanie, usilovnosť a výborný prospech, mimoriadny prejav aktivity a iniciatívy, za záslužný alebo statočný čin možno žiaka školy odmeniť týmito pochvalami:**

* Pochvala triednym učiteľom s písomným oznámením rodičom - udeľuje sa žiakom s výborným alebo chválitebným prospechom, za vzornú dochádzku do školy a veľmi dobré správanie, za vzornú reprezentáciu triedy v rámci školy, pomoc triednemu učiteľovi.
* Pochvala riaditeľa školy s písomným oznámením rodičom - udeľuje sa žiakom s výborným prospechom – absolútne vyznamenanie, vzornú dochádzku do školy a veľmi dobré správanie, za vzornú reprezentáciu školy a úspešné umiestnenie v súťažiach do úrovne obvodného kola = o udelení odmeny rozhoduje pedagogická rada.
* Knižná odmena - udeľuje sa žiakom s výborným prospechom – absolútne vyznamenanie, vzornú dochádzku do školy a veľmi dobré správanie, za vzornú reprezentáciu školy a úspešné umiestnenie v súťažiach úrovne okresného a vyššieho kola = o udelení odmeny rozhoduje pedagogická rada.

Titul vzorný žiak - žiak musí spĺňať nasledovné podmienky:

* na koncoročnom vysvedčení najviac dve známky druhého stupňa
* zo správania známku prvého stupňa
* celkové vzorné správanie žiaka (ani napomenutie triednym učiteľom)
* zapájanie sa a úspechy v záujmovej činnosti
* 1., 2. alebo 3. miesto v okresnom kole
* umiestnenie do 15. miesta v krajských a vyšších kolách (BIO, MO, FO, CHO – získanie hodnotenia “ úspešný riešiteľ “)
* umiestnenie do 6. miesta v okresnom, krajskom alebo vyššom kole ako člen kolektívu
* reprezentant SR
* mimoriadny výkon alebo čin v iných oblastiach.

**Pokarhania žiakov**

**Za nedodržanie školského poriadku môže vedenie školy uložiť žiakovi tieto opatrenia vo výchove:**

* Zápis do triednej knihy a žiackej knižky - dostane žiak za nasledovné porušenie školského poriadku: **napomenutie TU** ( 3 poznámky )
* neprezúvanie sa v priestoroch školy
* opakované nevhodné správanie na vyučovaní
* opakované nevhodné správanie počas prestávok alebo v školskej jedálni
* opakované zabúdanie školských pomôcok a pod.
* **Pokarhanie od triedneho učiteľa pred celou triedou** - dostane žiak za nasledovné porušenie školského poriadku: ( 4 – 5 poznámok )
* neospravedlnená absencia 1 - 3 vyučovacie hodiny za polrok
* opakované nevhodné správanie na vyučovaní
* opakované nevhodné správanie počas prestávok alebo v školskej jedálni
* opakované zabúdanie školských pomôcok
* nosenie zakázaných vecí do školy
* úmyselné poškodenie majetku školy
* bicyklovanie v areáli školy
* prepisovanie známok
* ubližovanie spolužiakom
* znečisťovanie školského areálu a pod.
* falšovanie ospravedlneniek
* **Pokarhanie od riaditeľa školy pred zhromaždením žiakov školy** - dostane žiak za nasledovné porušenie školského poriadku: ( 6 – 7 poznámok )
* neospravedlnená absencia 4 – 9 vyučovacích hodín za polrok
* opakované nevhodné správanie na vyučovaní
* opakované nevhodné správanie počas prestávok alebo v školskej jedálni
* opakované zabúdanie školských pomôcok
* závažné poškodenie školského majetku
* opakované oneskorené príchody do školy
* fyzické alebo psychické ubližovanie spolužiakom, šikana a kyberšikana
* za urážlivé vyjadrovanie alebo osočovanie zamestnancov školy na sociálnych sieťach či v inom internetovom priestore
* znečisťovanie školského areálu a pod.
* **Znížená známka zo správania na 2. stupeň**
* 8 zápisov v triednej knihe
* za porušenie školského poriadku, podľa posúdenia triednym učiteľom alebo vyučujúcim / 5 zápisov v triednej knihe
* za prechovávanie drog, alkoholu a omamných látok v škole
* za opakovanú neospravedlnenú absenciu 10 – 15 vyučovacích hodín za polrok
* šikanovanie, kyberšikanovanie
* hrubé a opakujúce sa neslušné správanie voči spolužiakom a pracovníkom školy
* fyzické alebo psychické ubližovanie spolužiakom
* za urážlivé vyjadrovanie alebo osočovanie zamestnancov školy na sociálnych sieťach či v inom internetovom priestore
* za požívanie alkoholických nápojov na verejných priestranstvách a miestach, kde sa alkohol podáva
* **Znížená známka zo správania na 3. stupeň**
* za závažné alebo opakované porušenie školského poriadku
* za dlhodobú neospravedlnenú absenciu 16 - 30 vyučovacích hodín za polrok
* za opakované porušenie zákazu prechovávania drog, alkoholu a omamných látok a ich užívanie
* krádež, podvody a falšovanie
* šikanovanie, kyberšikanovanie a vydieranie
* vandalizmus
* zvlášť hrubé a opakujúce sa neslušné správanie voči spolužiakom a pracovníkom školy
* za urážlivé vyjadrovanie alebo osočovanie zamestnancov školy na sociálnych sieťach či v inom internetovom priestore
* **za opakované požívanie alkoholických nápojov na verejných priestranstvách a miestach, kde sa alkohol podáva. na 4. stupeň**
* za závažné alebo opakované vážne porušenie školského poriadku
* za opakované porušenie zákazu prechovávania drog, alkoholu a omamných látok a ich užívanie
* za závažnú krádež, podvody a falšovanie
* šikanovanie, kyberšikanovanie a vydieranie
* vandalizmus
* zvlášť hrubé a opakujúce sa neslušné správanie voči spolužiakom a pracovníkom školy
* za urážlivé vyjadrovanie alebo osočovanie zamestnancov školy na sociálnych sieťach či v inom internetovom priestore
* za dlhodobú neospravedlnenú absenciu 31 - 50 vyučovacích hodín za polrok
* za opakované požívanie alkoholických nápojov na verejných priestranstvách a miestach, kde sa alkohol podáva.

Pri podozrení na zanedbávanie povinnej školskej dochádzky:

* ak žiak vymešká bez ospravedlnenia viac ako 15 vyučovacích hodín mesačne, riaditeľ školy bezodkladne oznámi túto skutočnosť obci, v ktorej má zákonný zástupca dieťaťa trvalý pobyt a Úradu práce sociálnych vecí a rodiny,
* ak žiak vymešká bez ospravedlnenia viac ako 60 vyučovacích hodín v príslušnom školskom roku, je obec povinná na základe oznámenia riaditeľa školy začať konanie o priestupku podľa § 6 ods. 4 a § 37 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z. ʺ),
* ak žiak vymešká bez ospravedlnenia viac ako 100 vyučovacích hodín, je potrebné zo strany obce podať podľa § 211 Trestného zákona č. 300/2005 Z. z. v znení neskorších predpisov trestné oznámenie na zákonných zástupcov žiaka pre podozrenie zo spáchania trestného činu Ohrozovania mravnej výchovy mládeže.

**Pochvaly a výchovné opatrenia schvaľuje pedagogická rada školy.**

1. **OSOBITNÉ OPATRENIA PRI VYUČOVANÍ**

Telesná výchova:

* žiaci sú povinní dodržiavať všetky hygienické, bezpečnostné predpisy a prevádzkový poriadok telocvične, o ktorých boli vyučujúcim informovaní na úvodnej hodine telesnej výchovy,
* žiaci sú povinní nosiť kompletný telocvičný úbor a športovú obuv - dva druhy obuvi - zvlášť športovú obuv do telocvične (tenisky, cvičky, halovky a pod.) a zvlášť športovú obuv na von (botasky, pevnejšie tenisky; pozor – cvičky sú nevhodné). Športovú obuv na von môže žiak používať i k pracovnému úboru na prácu vonku.

Technická výchova, svet práce, technika, práca v areáli školy:

* žiaci dodržujú pokyny učiteľa o bezpečnosti pri práci,
* žiaci sú povinní mať na vyučovacej hodine oblečené vhodné pracovné oblečenie a obuv,
* žiaci sú pri práci povinní dbať na bezpečnosť vlastnú i bezpečnosť spolužiakov.
* Vyučovanie v odborných učebniach – prírodovednej, počítačových:
* vyučujúci je povinný upozorniť žiakov na bezpečnostné opatrenia pri vyučovaní v učebniach,
* žiak je povinný poznať a dodržiavať prevádzkové poriadky učební,
* každý žiak je povinný v učebniach dodržiavať čistotu, poriadok, pracovať iba na pridelenej úlohe,
* žiak má zakázané robiť pokusy, ktoré mu nepovolí učiteľ,
* pri práci v učebniach dbá každý žiak nielen na svoju bezpečnosť, ale aj na bezpečnosť svojich spolužiakov,
* v učebniach je zakázané jesť a piť.

1. **ZÁVEREČNÉ USTANOVENIA**

Školský poriadok školy nepovažujeme za uzavretý. Na základe oprávnených pripomienok prostredníctvom Pedagogickej rady, Rady školy a Rady rodičov ho môžeme operatívne upravovať.

Školský poriadok sa stáva záväzným pre žiaka po oboznámení sa s jeho obsahom na prvej triednickej hodine na začiatku školského roka a oboznámenie sa s ním žiak potvrdí triednemu učiteľovi svojím podpisom.

Tento školský poriadok nadobúda platnosť a účinnosť dňom jeho podpisu riaditeľom školy.

V Považanoch 5. 9. 2022

..................................................

Mgr. Bc. Ján Kotyra, PhD.

riaditeľ školy

Prerokované v pedagogickej rade: Dátum: 5.9.2022

Prerokované v rade školy: Dátum:

Žiaci boli oboznámení na triednickej hodine: Dátum:

Zamestnanci boli oboznámení: Dátum:

Rodičia boli informovaní o vydaní školského poriadku

na stránke školy a na rodičovskom združení: Dátum:

Úpravy a dodatky ŠP - 5. 9. 2022